Tervise- ja tööministri 6. juuli 2022. a käskkirjaga nr 97 „Töötervishoidu ja -ohutust väärtustava töökeskkonna arendamine“ kinnitatud toetuse andmise tingimuste 2024. aasta tegevuste kirjelduse ja eelarve kinnitamine

**ESF+ TAT ,,Töötervishoidu ja -ohutust väärtustava töökeskkonna arendamine’’**

**2024. aasta eelarve seletuskiri (muudatus alates 01.11.2024)**

Eelarve seletuskirjas toodud summad ja nende jaotus kuluartiklite lõikes on indikatiivsed. Tegevuste ellu viimisel võivad muutuda nii baashinnad, tegevuste mahud kui ka kuluartiklid ulatuses, mis ei lähe vastuollu lisas 1 kirjeldatud tegevustega.

1. **Otsesed kulud 3 003 000 eurot**
   1. **TAT juhtimiskulud 48 000 eurot**

Palgafond sisaldab Tööinspektsiooni EL SF projektijuhi töötasu koormusega 1,0. Kokku sisaldab 2024.aastaks planeeritud palgafond 12 kuu töötasu ning vahendeid võimalikuks palgatõusuks, lisatasudeks ja preemiateks, koos tööandja maksudega.

* 1. **Tööandjaid ja töötajaid toetavad tegevused töökeskkonna edendamiseks 1 130 000 eurot (Tegevus 2.1****)**
     1. **Otsene personalikulu 840 000 eurot**

|  |  |  |
| --- | --- | --- |
| Ametikoht | Summa | Selgitus |
| Tööelu portaali projektijuht | 38 000 | ESF TAT raames Tööelu portaali igapäevane haldamine ja arendamine, ESF TAT tegevuste kajastamine Tööinspektsiooni sotsiaalmeedias, Tööinspektsiooni kodulehel ja teistes infokanalites. Kokku on 2024. aastaks planeeritud töötasuks koos tööandja maksudega 38 000 eurot (täistööaja brutotöötasu kuus 2300 eurot, alates 01.03.24 on brutotöötasu 2400 eurot), mis sisaldab 12 kuu töötasu, võimalikku palgatõusu, lisatasusid ja preemiaid. Töökoormus 0,9. |
| Töökeskkonna konsultandid (4)  Alates 01.10.2024 on töökeskkonna konsultante 5 | 120 000 | Tööandjate ja töötajate nõustamiseks töötervishoiu, tööohutuse ja vaimse tervise teemadel. Töökeskkonna alases teavitustegevuses osalemine ja teavitusmaterjalide ettevalmistamine. Kokku on 2024. aastaks planeeritud töötasudeks koos tööandja maksudega 120 000 eurot (täistööaja brutotöötasu kuus 2300 eurot), mis sisaldab 12 kuu töötasu, võimalikku palgatõusu, lisatasusid ja preemiaid. Töökoormused 1,0. |
| Ennetuse ja teabe osakonna juhataja | 55 000 | Juhtida ja planeerida ennetuse ja teabe osakonna tööd, sh ennetus- ja teavitustegevust ning sellega seotud kommunikatsioonitegevusi. Ennetuse ja teabe osakonna juhataja osalise tööaja (36 tundi 7-päevases ajavahemikus) täistööaja brutotöötasuks on arvestatud 3500 eurot kuus. Kokku on 2024. aastaks planeeritud töötasuks koos tööandja maksudega 55 000 eurot, sisaldab 12 kuu töötasu, võimalikku palgatõusu, lisatasusid ja preemiaid. Töökoormus 0,9. |
| Juhtiv nõustamisjurist (2)  Alates 07.10.2024 on ainult juhtiv nõustamisjurist koordineeriv (1) | 82 000 | Ennetuse ja teabe tegevuse raames juhtida ja kavandada nõustamisjuristide ja juhtiv nõustamisjuristide (edaspidi ühiselt nõustamisjuristid) tööd vastavalt seatud eesmärkidele koostöös osakonna juhatajaga ning tagada neile pandud ülesannete täitmine, sh koordineerida nõustamisjuristide tööd infotelefonile ja muul viisil laekunud selgitustaotlustele vastamisel, kodanike vastuvõtul, teavitusüritustel ettekannete tegemisel ning hallata kõnekeskuse tööd; jaotada ülesandeid nõustamisjuristide vahel, juhendada neid ülesannete täitmisel ja kontrollida nende täitmist ning anda selgitusi ennetuse ja teabe osakonna juhatajale teenistusülesannete täitmata jätmise korral. Kokku on 2024. aastaks planeeritud töötasuks koos tööandja maksudega 82 000 eurot (täistööaja brutotöötasu kuus 2800 eurot juhtiv nõustamisjurist koordineerival ja juhtival nõustamisjuristil 2600 eurot), sisaldab 12 kuu töötasu, võimalikku palgatõusu, lisatasusid ja preemiaid. |
| Nõustamisjuristid (14)  Alates 01.10.2024 on nõustamisjuriste 13 | 415 000 | Anda selgitusi töösuhete nõudeid reguleerivate õigusaktide rakendamise kohta, sh vastata selgitustaotlustele ja teabenõuetele ning esineda  teavitusüritustel ja vajadusel meedias. Kokku on 2024. aastaks töötasudeks koos maksudega planeeritud 415 000 eurot (täistööaja brutotöötasu kuus 2000 eurot, alates 01.03.24 on brutotöötasu 2100 eurot), sisaldab 12 kuu töötasu, võimalikku palgatõusu, lisatasusid ja preemiaid. Kokku 14 (alates 01.10.2024 13 inimest) nõustamisjuristi (nendest kaks 0,5 ja kaks 0,8 töökoormusega). |
| Kommunikatsioonispetsialist (3) | 85 000 | Tööinspektsiooni meediasuhtluse korraldamine koostöös kommunikatsioonijuhiga, sh sõnumite väljatöötamine, sihtrühmade määratlemine, kriitiliste küsimuste ja nende vastuste ettevalmistamine, kõneisikute ja kanalite valik ning ettevalmistamine; info vahendamine pressiteadete, artiklite, meediapäringutele vastamise, ajakirjanikega otsesuhtluse, sotsiaalmeedia jt TI kommunikatsioonikanalite kaudu; meediakajastuste monitoorimine, vajadusel operatiivne reageerimine. Kokku on 2024. aastaks töötasudeks koos maksudega planeeritud 85 000 eurot (täistööaja brutotöötasu kuus 2 spetsialistil 2200 eurot ja 1 spetsialistil 2000 eurot), sisaldab 12 kuu töötasu, võimalikku palgatõusu, lisatasusid ja preemiaid. Töökoormus 0,9. |
| Personalipartner | 9000 | Erinevate koolituste ja teavitusürituste läbi viimise korraldamine. Kokku on 2024. aastaks töötasuks koos maksudega planeeritud 9000 eurot (täistööaja brutotöötasu kuus 2200 eurot, alates 01.03.24 on brutotöötasu 2400 eurot), sisaldab 12 kuu töötasu, võimalikku palgatõusu, lisatasusid ja preemiaid. Töökoormus 0,2. |
| Teabekorralduse peaspetsialist | 22 000 | Erinevate koolituste ja teavitusürituste läbi viimise ning trükiste trükkimise korraldamine. Kokku on 2024. aastaks töötasuks koos maksudega planeeritud 22 000 eurot (täistööaja brutotöötasu kuus 2300 eurot, alates 01.03.24 on brutotöötasuks 2400 eurot), sisaldab 12 kuu töötasu, võimalikku palgatõusu, lisatasusid ja preemiaid. Töökoormus 0,5. |
| Väliskoostöö peaspetsialist | 3000 | Piiriülene koostöö ja kogemuste vahetamine teiste riikide asutustega (eriti Balti riikidega). Kokku on 2024. aastaks (alates 07.10.2024) töötasuks koos maksudega planeeritud 3000 eurot (täistööaja brutotöötasu kuus 2600 eurot), sisaldab 3 kuu töötasu, võimalikku palgatõusu, lisatasusid ja preemiaid. Töökoormus 0,2. |
| Analüüsi nõunik | 11 000 | Ennetuse- ja teavitustegevuse planeerimiseks, kavandamiseks ja sihistamiseks vajaliku teabe ja statistika andmine, lisaks tegevuste läbi viimise kvaliteedi statistiline analüüs. Kokku on 2024. aastaks (alates 01.10.2024) töötasuks koos maksudega planeeritud 11 000 eurot (täistööaja brutotöötasu kuus 2500 eurot), sisaldab 3 kuu töötasu, võimalikku palgatõusu, lisatasusid ja preemiaid. Töökoormus 0,8. |

Töötasu arvestamisel oleme võtnud aluseks töötajatega sõlmitud töölepingud ning nende lisad, kus palga määramisel on lähtutud Tööinspektsiooni ametikohtade palgaklassidest.

* + 1. **Sisutegevuse muud kulud 190 000 eurot**
       1. **Teavitus- ja kaasamistegevused 130 800 eurot (tegevus 2.1.1)**

Messid 30 000

Tööinspektsioon osaleb 2024. aastal kuuel väliüritusel/messil, mille jaoks on planeeritud **12 000** eurot. Maksumus on arvestatud eelmise aasta osalustasu ja kulude järgi. Messikulu sisaldab nii osavõtutasu, transporti, nuputamisülesannete jms trükki, teavituskulu, logoga meeneid ning vajadusel ka telgi ja muu vajaliku mööbli renti.

Tööinspektsioon soovib osaleda Paides toimuval Arvamusfestivalil eraldi lavaga, et valida teemasid ja debattidel osalejaid. Arvamusfestivalil saavad kokku inimesed riigiasutustest ja vabaühendustest, kultuuritegelased, ettevõtjad, ülikoolid, ajakirjanikud, kodanikud, kes kõik on osa eesti ühisest arutelukultuurist, seega jõuaksime Tööelu teemadega väga paljude erinevate huvigruppide ja inimesteni. Arutelud talletatakse nii pildis kui ka helis, mistõttu on need arvamusfestivali kodulehel ka hilisemalt kättesaadavad ja järelekuulatavad. Arvamusfestivalil osalemise kuluks on arvestatud **18 000** eurot, mis sisaldab osalemistasu, lava ehitust, heli- ja valgustustehnikat ning muid vajalikke kulutusi.

Töösuhete-, tööohutuse- ja töötervishoiuteemaliste infohommikute ja ürituste läbiviimine 14 000

2024. aastal jätkatakse töösuhete-, tööohutuse- ja töötervishoiuteemaliste infoürituste korraldamist mikro-, väikese ja keskmise suurusega ettevõtete esindajatele ja töötajatele. Töösuhete-, tööohutuse- ja töötervishoiuteemalisi infoüritusi on kavas läbi viia 12 tk ning need on maakondlikud, sihtkontrolle toetavad ja lähtuvad Tööinspektsiooni kommunikatsiooniplaanist. 2024 aastal on planeeritud infohommikud korraldada kas kontaktsetena või veebikeskkonnas, maksumus sisaldab nii ruumi ja tehnika rendi, lektorite tasu, toitlustuse ning muid vajalikke kulusid kokku **14 000** eurot.

Ümarlauad sotsiaalpartnerite ja huvigruppidega 1000

2024. aastal on kavas korraldada üks ümarlaud sotsiaalpartnerite ja huvigruppidega. Tööinspektsiooni korraldatud ümarlauaga kaasnevad toitlustuse, ruumi rendi, transpordi või muud vajalikud kulud. Ümarlaudadeks on arvestatud **1000** eurot.

Hea Töökeskkond auhinna välja andmine 2500

Hea Töökeskkond auhinna väljaandmist jätkatakse 2024. aastal. Auhinda antakse välja kolmes kategoorias- alla 50 töötajaga ettevõte, üle 50 töötajaga ettevõte ja kontorite kategooria (kus hinnatakse ettevõtteid/asutusi, kus inimesed töötavad enamuse ajast kuvariga). Hea töökeskkond auhinna kuluks on arvestatud **2500** eurot, mis sisaldab kolme trofee valmistamise, graveerimise ja transpordi kulu.

Infomaterjalide loomine ja trükkimine 58 000

II kvartalis antakse välja 2023. aasta töökeskkonna ülevaade, nii elektrooniliselt kui ka paberkandjal. Ülevaate väljaandmiseks ning sihtgrupile saatmiseks on arvestatud **10 000** eurot. Kulu sisaldab ülevaate kujundust, keeletoimetamist, tõlget, trükki ning saatmiskulusid.

2024. aasta jooksul antakse välja kaks Tööelu ajakirja numbrit, mis ilmuvad nii elektrooniliselt kui ka trükitult. Ajakirja sisu tootmiseks, kujundamiseks ja välja andmiseks sõlmitakse 2024. aastal raamhanke tulemusel raamleping. Tööelu ajakirja 2024. aasta maksumuseks on arvestatud **40 000** eurot.

Koostatakse ja antakse välja infograafikuid erinevatel teemadel (12 tk). Infograafikud on lühikesed ja lööva sisuga- kompaktse infoga trükised, mis juhatavad läbi QR-koodi rohkema informatsioonini kas Tööinspektsiooni kodulehele või Tööelu portaali ning on kodulehelt ka plakatina väljaprinditavad. Trükiste väljaandmise kuluks on arvestatud **8000** eurot, mis sisaldab kujundamist, keelekorrektuuri, fotode ostmist ning trükki.

Kord kvartalis antakse välja elektroonset infokirja alustavatele ettevõtetele, millega otseseid kulusid ei kaasne, va tõlkekulu, kui midagi on tekstis vaja muuta.

Tööelu portaali haldamine 25 300

Tööelu portaali on kavas tellida erinevat sisumaterjali: artikleid, teemalehti, tõlkeid, graafikuid, jooniseid, podcaste, fotosid jne, mille vorm ja sisu valitakse vastavalt aktuaalsusele ja sellele, mille järgi on tööandjate ja töötajate vajadus. Vajadusel tellitakse sisse reklaami paberkandjal, sotsiaalmeediasse (kasutame postituste võimendamiseks) või elektroonilistele pindadele, et suurendada teadlikkust Tööelu portaalist. Lisaks tõlgitakse erinevaid materjale võõrkeelest eesti keelde ning vastupidi. Tööelu portaali kuluks on arvestatud **25 300** eurot.

* + - 1. **Nõustamistegevus 47 200 eurot (tegevus 2.1.2)**

Nõustamis- ja konsulteerimisteenuse läbiviimiseks üle Eesti on arvestatud tõlkekulu, kütuse- ja ühiskondliku transpordi ning majutuse kulu, maksumusega **13 200** eurot.

Konsultantide ja nõustamisjuristide töö kavandamiseks ja sõnumite arendamiseks ostetakse sisse regulaarselt nõustamis- ja konsultanditeenuse rahulolu-uuringut, mille maksumuseks on **4900** eurot.

Nõustamisjuristid ja konsultandid kasutavad oma tööks kõnekeskuse teenust. Alates koroonapandeemia algusest ei korraldata enam nõustamisjuristide vastuvõtte kodanikele ja ainukeseks viisiks otse suhelda on telefoni teel. Kõnekeskuse teenus hõlmab endas järgmisi teenuseid: tagasihelistamise funktsionaalsus, monitooringut (reaalajas ülevaate kõnekeskuses toimuvast: palju agente on sisse loginud, kes agentidest on hõivatud või järeltööl, palju kontakte on teenindamisel või ootel), statistika vaatamise võimalust (saab moodustada statistilisi andmestikke/aruandeid: kõnede arvu ja tüübi põhiselt, agentide põhiselt, gruppide põhiselt, järjekordade põhiselt, agentide tööajakasutamise põhiselt, korduvpöördumiste põhiselt jne. Aruanded on kasutaja poolt loodavad ja regulaarselt kasutatavad eeldefineeritud raportid) jms. Kõnekeskuse teenuse maksumuseks (20 kasutajale ja 2 peakasutajale) on **29 100** eurot.

* + - 1. **Koolitustegevus 12 000 eurot (tegevus 2.1.3)**

2024. aastal korraldatakse kolm töökeskkonnaspetsialistide töökeskkonnaalast koolitust, et parandada mikro-, väikese- ja keskmise suurusega ettevõtete töökeskkonda. Töökeskkonnaalane koolitus kestab 16 akadeemilist tundi. Koolituse läbinutele antakse välja kinnitus töökeskkonnaalaste teadmiste ja oskuste omamise kohta. Koolituste korraldamisega kaasnevad lektorite sõidu ja vajadusel majutuskulu, ruumi rendi ning toitlustuse kulud. Kahe koolituse kuluks on arvestatud **12 000** eurot.

* 1. **Tööinspektsiooni võimekuse tõstmine teenistujate arendamisel institutsionaalse suutlikkuse parendamisel 100 000 eurot (Tegevus 2.2)**

Tööinspektsiooni teenistujate koolitused 93 500

Tööinspektsiooni teenistujatele on planeeritud koolitused, et tõsta teenistujate pädevust, ühtlustada nende teadmisi ning kindlustada seeläbi Tööinspektsiooni põhiülesannete tulemuslik ja tõhus täitmine. Koolituskulud hõlmavad ruumide renti, toitlustust, majutust, transporti ning lektorite tasusid. Koolitused kinnitatakse 2024. aasta jaanuaris Tööinspektsiooni koolitusplaaniga.

TAT-st on plaanis toetada teenistujate individuaalset keeleõpet, mis võimaldab piiriülesesse koostöösse kaasata rohkem teenistujaid. Samuti toetatakse individuaalseid ametialaseid koolitusi, konverentsidel ja seminaridel osalemisi nii Eestis kui ka teistes Euroopa Liidu riikides, mille vajaduse üle otsustab teenistuja vahetu juht 2023. aasta lõpus läbiviidud arenguvestluse põhjal.

Kliendi rahulolu-uuring1500

Tööinspektsioon võttis 2021. aastal kasutusele soovitusindeksi ehk kliendi rahulolu-uuringu teenuse, mida Tööinspektsiooni puhul nimetatakse järelevalvega rahuloluks. Teenuse abil saab Tööinspektsioon reaalajas juurdepääsu järelevalve tagasisidele. Tagasiside kogutakse automaatselt kõikide järelevalves osalenud ettevõtete käest kahe nädala jooksul pärast külastuse läbiviimist. Teenuse tulemuste abil saab parandada järelevalve kvaliteeti ning planeerida teenistujate koolitusvajadusi. Teenuse maksumuseks on arvestatud **1500** eurot**.**

Piiriülene koostöö 5000

Piiriülese koostöö raames toimuvad koostöökohtumised ja koosolekud erinevatel töökeskkonnaalastel teemadel üle Euroopa. TAT-i raames on kavas jätkata väljakujunenud koostööd Eesti lähinaabrite Läti, Leedu ja Soomega. 2024. aastal osaleb Eesti Baltimaade Tööinspektsioonide kohtumisel Leedus. Piiriüleste koostöökohtumiste puhul hüvitatakse Tööinspektsiooni teenistujale majutuse, transpordi, vajadusel osalustasu ning muud vajalikud kulud. Piiriüleseks koostööks 2024. aastal on arvestatud **5000** eurot.

* 1. **Infotehnoloogiliste lahenduste väljatöötamine ja arendamine 1 825 000 eurot (Tegevus 2.3)**
     1. **Otsene personalikulu 375 000 eurot (TI osa 100 000)**

Otsene personalikulu sisaldab infotehnoloogiliste lahenduste väljatöötamise ja arenduse läbiviivate teenistujate töötasu.

|  |  |  |
| --- | --- | --- |
| Ametikoht | Summa | Selgitus |
| Tööelu infosüsteemi projektijuht (Tööinspektsioon) | 58 000 | Tööelu infosüsteemi projekti juhtimine, infosüsteemi loomise ja arendamise koordineerimine ning infosüsteemi loomise ja arendamise meeskonna tegevuste korraldamine. Kokku on 2024. aastaks töötasuks koos maksudega planeeritud 58 000 eurot (täistööaja brutotöötasu kuus 2500 eurot, alates 01.03.24 on brutotöötasu 2800 eurot), sisaldab 12 kuu töötasu, võimalikku palgatõusu, lisatasusid ja preemiaid. Töökoormusega 1,0. |
| Infosüsteemide peaspetsialist (Tööinspektsioon) | 42 000 | Infosüsteemide peaspetsialist osaleb infosüsteemi arenduste ettevalmistamises ning elluviimises ning koolitab asutuse siseselt kasutajaid infosüsteemide osas. Kokku on 2024. aastaks töötasuks koos maksudega planeeritud 42 000 eurot (täistööaja brutotöötasu kuus 2350 eurot, alates 01.03.24 on brutotöötasu 2550 eurot), sisaldab 12 kuu töötasu, võimalikku palgatõusu, lisatasusid ja preemiaid. Töökoormus 0,8. |
| projektijuht (TEHIK) | 42 000 | Juhib tööde tellimise ja ajaplaani kokkuleppimist ning tööde teostamist. Kontrollib lepingu täitmise käiku ning annab arenduspoolele töödega seotud informatsiooni ja juhiseid. Kokku on 2024. aastaks planeeritud töötasuks koos tööandja maksudega 42 000 eurot (täistööaja brutotöötasu kuus 2650 eurot), mis sisaldab 13 kuu töötasu, võimalikku palgatõusu, lisatasusid ja preemiaid. Töökoormus 1,0. |
| teenusehaldur (TEHIK) | 40 000 | Teenusehaldur seisab hea keskkondade toimimise eest, juhib intsidentide lahendust. Kokku on 2024. aastaks planeeritud töötasuks koos tööandja maksudega 40 000 eurot (täistööaja brutotöötasu kuus 2500 eurot), mis sisaldab 13 kuu töötasu, võimalikku palgatõusu, lisatasusid ja preemiaid. Töökoormus 1,0. |
| Arhitekt (TEHIK) | 69 000 | Arhitekt juhib tervikliku süsteemiarhitektuuri planeerimist, vastavuse kontrollimist esitatud nõuetele ja projektis defineeritud ärivajadustele. Kokku on 2024. aastaks planeeritud töötasuks koos tööandja maksudega 69 000 eurot (täistööaja brutotöötasu kuus 5500 eurot), mis sisaldab 13 kuu töötasu, võimalikku palgatõusu, lisatasusid ja preemiaid. Töökoormus 0,75. |
| Süsteemiadministraator (TEHIK) | 50 000 | Süsteemiadministraator tagab töövahendite toimimise, paigaldab tarneid ja monitoorib keskkondi. Kokku on 2024. aastaks planeeritud töötasuks koos tööandja maksudega 50 000 eurot (täistööaja brutotöötasu kuus 3100 eurot), mis sisaldab 13 kuu töötasu, võimalikku palgatõusu, lisatasusid ja preemiaid. Töökoormus 1,0. |
| Andmelao arendaja (TEHIK) | 74 000 | Andmeloa arendaja tagab, et kõik TEIS arendatud teenused oleksid seadistatud ka andmelaos, et selle pinnalt oleks Tööinspektsioonil teha analüütikat. Kokku on 2024. aastaks planeeritud töötasuks koos tööandja maksudega 74 000 eurot (täistööaja brutotöötasu kuus 4620 eurot), mis sisaldab 13 kuu töötasu, võimalikku palgatõusu, lisatasusid ja preemiaid. Töökoormus 1,0. |

* + 1. **Sisutegevuse muud kulud 1 450 000 eurot**
       1. **Infotehnoloogiliste lahenduste väljatöötamine ja arendamine 1 450 000 eurot**

**TAT elluviija Tööinspektsiooni kulu 100 000 eurot**

|  |  |  |  |
| --- | --- | --- | --- |
| **Tegevus** | **Lisamärkused** | **Eelarve** | **Eelarve selgitus** |
| 6 koostöökohtumist partnerite, ettevõtete ja/või sidusgruppidega | Eesmärgiga pidada nõu nende vajaduste ja uute lahenduste üle ja/või saada tagasisidet ja/või hinnata nende rahulolu olemasoleva e-teenuse osas.  Prioriteedid:   1. tervise teema (tööõnnetused, tervihoiuteenuste osutajate liidestamine) 2. alaealised töötajad (eriti aktuaalne enne suvevaheaega) 3. lähetatud töötajad (luua ühendused PPA ja EMTA-ga) 4. riskianalüüs (eriti automaatteavistuste kasutusele võtmise järgselt) 5. Palgapeegel 6. Ehitusobjektide järelevalve | 6 000 | Sisaldab mh ruumide rendi, toitlustuse ja sõidukulusid. |
| 6 TEISi teemalist koolitust/tutvustust | TEISi tutvustavad üritused, kus antakse ülevaade, kuidas ja miks TEISi/ selle osateenust kasutada. Sihtrühm TI teenistujad, tööandjad ja laiem avalikkus. | 7 000 | Sisaldab mh ruumide rendi, toitlustuse ja sõidukulusid. |
| Meedia- ja kommunikatsioonialased tegevused | Tõstmaks inimeste teadlikkust Tööinspektsiooni infotehnoloogilistest lahendustest ja aitamaks e-teenuste kasutajatel iseseisvalt teenuseid kasutada. | 65 000 | Meediastrateegia koostamise ja elluviimise teenuse tellimine. Lisaks vajadusel sisuturundusartiklite avaldamine, juhendmaterjalide koostamine, keeletoimetuse ja tõlketeenuse kasutamine, reklaam-meenete tellimine jm. |
| 2 meeskonnakoolitust/ mõttetalgut | Tagamaks lahenduste väljatöötamisel ja arendamisel osalevate osapoolte mõttevärskus ja motiveeritus. | 8 000 | Sisaldab mh tegevuse/koolitaja kulusid, ruumide rendi, toitlustuse ja sõidukulusid. |
| 4 TEISi õppereisi/kotumist (study visits) Eestisse | Heade praktikate jagamine teiste riikide Tööinspektsioonidega, TEISi süsteemi ja ka tööprotsesside tutvustamine, tagasiside saamine lisaarenduste ja optimeerimise eesmärgiga | 6 000 | Sisaldab visiidi korraldamist, logistikat, lisamaterjalide trükkimist, majutust ja toitlustust. |
| 4 TEISi tutvustamist EL suurüritustel | Rahvusvaheline kommunikatsioon, TEISi eduloo esitlemine, uued ideed ja ettepanekud teiste riikide kogemustele tuginedes. | 3 000 | Sisaldab mh sõidupileteid, majutust ja TEISi turundusmaterjale |
| TEISi kasutajate uuring | Saamaks tagasisidet iseteenindusportaali kasutajakogemuse kohta viime läbi uuringu ettevõtjate seas, kellel on kogemust TEISIga ja ka nende seas, kes proovisid TEISi kasutada, kuid ei jõudnud lõpuni | 5 000 | Sisaldab kõiki uuringu läbiviimisega seotud kulusid. |
| **Kokku:** | | **100 000** | |

**TAT partneri TEHIK kulu 1 350 000 eurot**

|  |  |  |
| --- | --- | --- |
| **Tegevus** | **Eelarve** | **Eelarve selgitus** |
| Hooldus | 165 200 | Olemasolevate teenuste hooldus ja parendused |
| Andmeladu | 90 000 | TEIS andmelao analüüs ja arendus |
| Tööelu portaal | 40 020 | Tööelu portaali jätkuarendused |
| TVK | 510 000 | Töövaidluste menetlemine |
| Ehitus | 151 000 | Ehitusobjektide järelevalve mooduli arendus |
| Väikearendused | 393 780 | TEIS väikearendused |
| **Kokku:** | **1 350 000** | |

1. **Kaudsed kulud 189 450 eurot**

TAT administreerimisega seotud kulud arvutatakse ühtse määra alusel TAT otsestest personalikuludest.

TAT elluviija Tööinspektsiooni 2024. aasta administreerimiskulud on **148 200** eurot.

TAT partneri TEHIK 2024. aasta administreerimiskulud on **41 250** eurot.